Philip Elhage

Philip Yousef Elhage (☆ 11 di april 1982 na Corsou) ta un atleta di tiro cu ta competi internacionalmente pa Aruba.

Na e Weganan Olimpico di Zomer 2008 na Bejing (China) el a representa Antias Hulandes den e categoria tiramento pistol di aire 10 meter. E por a participa na e weganan danki na un 'wild card'. Den e ronda cualificatorio Elhage ta logra 566 punto, terminando riba posicion 46 entre e 48 participante.

Aruba
Desde 2016 Elhage ta scoge pa competi pa Aruba como cu Corsou no ta miembro mas di Comite Olimpico Internacional y di Panam Sports. E ta miembro di e team Aruba di Comite Olimpico Arubano, consistiendo di varios atleta cu ta competi internacionalmente. 

Durante e Weganan Panamericano 2019 na Lima (Peru) el a representa Aruba. Pa e Weganan Olimpico di Zomer 2020 na Tokyo (Hapon) e ta obtene un wildcard.Wildcards. Aki el a competi den e categoria pistol di aire 10 meter, unda el a obtene 556 punto y ta resulta riba e di 35 posicion, faltando pa cualifica pa e ronda final. Den e mesun categoria di pistol di aire 10 meter el a bolbe keda sin cualifica pa e ronda final durante e Weganan Olimpico di Zomer 2024 na Paris (Francia), unda el a termina cu un total di 554 punto, ocupando e di 33 luga. Weganan Olimpico: Philip Elhage no a alcansa clasificacion final na Paris, 24ora.com (27 di juli 2024)

 Mira tambe 
 Aruba na Weganan Olimpico di Zomer 2020
 Aruba na Weganan Olimpico di Zomer 2024

 Link externo
Profiel Philip Elhage riba sports-reference.com

Category:Hende
Category:Deporte na Aruba
Tiro